
I. VISPĀRĪGĀ INFORMĀCIJA
1.1. Iepirkuma identifikācijas numurs: LU 2026/78.
1.2. Iepirkuma procedūras veids: atklāts konkurss saskaņā ar Publisko iepirkumu likumu (turpmāk – PIL), Ministru kabineta 28.02.2017. noteikumiem Nr.107 “Iepirkuma procedūru un metu konkursu norises kārtība” un citos publisko iepirkumu regulējošajos normatīvajos aktos noteikto (turpmāk – Iepirkums).
1.3. Pasūtītājs: 
	Pasūtītāja nosaukums
	Latvijas Universitāte (turpmāk – LU vai Pasūtītājs)

	Adrese
	Raiņa bulvāris 19, Rīga, LV-1050

	Reģistrācijas Nr. Izglītības un zinātnes ministrijas (IZM) reģistrā 
	3391000218


	PVN maksātāja reģ. Nr.
	LV90000076669

	Tālruņa Nr.
	+ 371 67034301

	Kontaktpersona, e-pasta adrese

	Annija Visocka, LU Juridiskā departamenta Iepirkumu nodaļas juriste,
e-pasts: iepirkums@lu.lv

	
	

	Darba laiks
	Darba dienās no plkst. 8:30 līdz plkst.17:00


1.4. Iepirkumu veic ar Latvijas Universitātes 2025. gada 23. decembra rīkojumu Nr. 1-4/549 “Par Latvijas Universitātes iepirkumu komisiju sastāviem” izveidota LU Zinātniskās darbības nodrošinājuma iepirkumu komisija (turpmāk – Komisija).
1.5. Iepirkuma priekšmets: termopāru piegāde.
1.6. [bookmark: _Hlk211497208]Galvenais CPV kods: 31000000-6 Elektriskie mehānismi, aparāti, iekārtas un palīgmateriāli; apgaismojums.
1.7. Plānotā līgumcena: 100000.00 EUR (Viens simts tūkstoši eiro un 00 centi), neieskaitot pievienotās vērtības nodokli (turpmāk – PVN).
1.8. Finansējuma avots: Projekta “Implementation of activities described in the Roadmap to Fusion during Horizon Europe through a Joint Programme of the members of the EUROfusion consortium under Horizon Europe” un ERAF 1.1.1.3. “Praktiskas ievirzes pētījumi” projektu vajadzībām.
1.9. Iepirkuma līguma termiņš: 18 (astoņpadsmit) mēneši no Iepirkuma līguma noslēgšanas dienas.
1.10. Piedāvājuma izvēles kritērijs: Iepirkuma nolikuma prasībām atbilstošs saimnieciski visizdevīgākais piedāvājums, kuru nosaka ņemot vērā viszemāko cenu (Kopējā piedāvātā Līgumcena EUR bez PVN).
1.11. Pretendents drīkst iesniegt tikai 1 (vienu) piedāvājuma variantu. Ja Pretendents iesniedz vairākus piedāvājumu variantus, tie visi ir atzīstami par nederīgiem. Piegādātājam jāiesniedz piedāvājums par visu Iepirkuma priekšmetu.
1.12. Iepirkuma priekšmets nav sadalīts daļās.


[bookmark: _Toc42401991]II. PIEDĀVĀJUMA NOFORMĒŠANAS, IESNIEGŠANAS UN ATVĒRŠANAS KĀRTĪBA
2.1. Pretendentam, noformējot piedāvājumu, jāievēro Iepirkuma nolikumā noteiktās prasības un piedāvājumā (turpmāk – Piedāvājums) jāietver:
2.1.1. Pretendenta pieteikums, kas sagatavots atbilstoši Iepirkuma nolikuma 1. pielikumā noteiktajai formai;
2.1.2. Pretendenta kvalifikācijas (atlases) dokumenti atbilstoši Iepirkuma nolikuma IV nodaļā noteiktajām prasībām;
2.1.3. [bookmark: _Toc134628672]Pretendenta tehniskais un finanšu piedāvājums, kas sagatavots atbilstoši Iepirkuma nolikuma V nodaļā noteiktajām prasībām, ievērojot Iepirkuma nolikuma 2. pielikumā noteikto formu.
2.2. Nolikuma saņemšana, informācijas apmaiņas kārtība un papildu informācijas pieprasīšanas kārtība.
2.2.1. Pasūtītājs nodrošina brīvu un tiešu elektronisku pieeju iepirkuma Nolikumam un tā pielikumiem, kuri ir Nolikuma neatņemamas sastāvdaļas, un citiem iepirkuma procedūras dokumentiem Elektronisko iepirkumu sistēmas (turpmāk – EIS) e-konkursu apakšsistēmā https://www.eis.gov.lv/EKEIS/Supplier/Organizer/1020 Iepirkuma profilā (turpmāk – Pircēja profils).
2.2.2. Nolikums, tā grozījumi un cita informācija par Iepirkuma procedūras norisi tiek publicēta Pircēja profilā. Lejupielādējot iepirkuma procedūras dokumentus, pretendents uzņemas atbildību sekot līdzi Komisijas sniegtajai papildu informācijai, kas tiek publicēta Pircēja profilā.
2.2.3. Informācijas apmaiņa starp Pasūtītāju, piegādātājiem un pretendentiem iesniedzami Pircēja profilā. Saziņas dokumentā ietver iepirkuma procedūras nosaukumu un identifikācijas numuru.
2.2.4. Ja piegādātājs ir laikus pieprasījis papildu informāciju par Iepirkuma nolikumu, Komisija to sniedz 5 (piecu) darba dienu laikā, bet ne vēlāk kā 6 (sešas) dienas pirms piedāvājumu iesniegšanas termiņa beigām un Pircēja profilā publicē atbildes, norādot arī uzdotos jautājumus.
2.2.5. Ja Pasūtītājs izdarījis grozījumus Iepirkuma dokumentos, tas ievieto informāciju par grozījumiem Pircēja profilā ne vēlāk kā dienu pēc tam, kad paziņojums par izmaiņām vai papildu informācija iesniegta IUB publicēšanai. Nepieciešamības gadījumā tiek mainīts arī piedāvājumu iesniegšanas termiņš.
2.3. [bookmark: _Toc496021982]Piedāvājumu iesniegšanas un atvēršanas vieta, datums, laiks un kārtība
2.3.1. Saskaņā ar PIL 39. panta pirmo daļu piedāvājumi ir iesniedzami tikai elektroniski Pircēja profilā. Ārpus Pircēja profila iesniegtie piedāvājumi tiks atzīti par neatbilstošiem un noraidīti, un neatvērti tiek nosūtīti atpakaļ iesniedzējam.
2.3.2. Informāciju par to, kā piegādātājs var reģistrēties par Nolikuma saņēmēju skatīt: https://www.eis.gov.lv/EIS/Publications/PublicationView.aspx?PublicationId=883.
2.3.3. Piedāvājumu iesniegšanas termiņš ir norādīts EIS e-konkursu apakšsistēmā https://www.eis.gov.lv/EKEIS/Supplier/Organizer/1020, Iepirkuma profilā.
2.3.4. Komisija atver elektroniski iesniegtos piedāvājumus četras stundas pēc piedāvājumu iesniegšanas beigām.  
2.3.5. Piedāvājumu atvēršana notiek, izmantojot Iepirkumu uzraudzības biroja uzturētā tīmekļvietnē www.eis.gov.lv pieejamos rīkus piedāvājumu elektroniskai saņemšanai.
2.3.6. Ja pretendents piedāvājuma datu aizsardzībai izmantojis piedāvājuma šifrēšanu, pretendentam ne vēlāk kā 15 (piecpadsmit) minūtes pēc piedāvājumu iesniegšanas termiņa beigām Komisijai jāiesniedz derīga elektroniskā atslēga ar paroli šifrētā dokumenta atvēršanai.
2.3.7. Piedāvājumu vērtēšanu un lēmumu pieņemšanu Komisija veic slēgtā sēdē.
2.3.8. Pretendents līdz piedāvājumu iesniegšanas termiņa beigām var grozīt vai atsaukt iesniegto piedāvājumu, izmantojot attiecīgos EIS pieejamos rīkus.
2.3.9. Atsaukumam ir bezierunu raksturs un tas izslēdz pretendenta atsauktā piedāvājuma tālāku līdzdalību Iepirkumā.
2.4. Piedāvājumu noformēšanas kārtība
2.4.1. Piedāvājums jāiesniedz elektroniski Pircēja profilā, ievērojot šādas pretendenta izvēles iespējas:
2.4.1.1. izmantojot EIS e-konkursu apakšsistēmas piedāvātos rīkus, aizpildot minētās sistēmas e-konkursu apakšsistēmā šī Iepirkuma sadaļā ievietotās formas;
2.4.1.2. elektroniski aizpildāmos dokumentus elektroniski sagatavojot ārpus EIS e-konkursu apakšsistēmas un augšupielādējot sistēmas attiecīgajās vietnēs aizpildītas formas, tai skaitā ar formā integrētajiem failiem (šādā gadījumā pretendents ir atbildīgs par aizpildāmo formu atbilstību dokumentācijas prasībām un formu paraugiem).
2.4.2. Elektroniski sagatavoto piedāvājumu var šifrēt ar datu aizsardzības rīkiem (aizsargājot ar elektronisku atslēgu un paroli). Šādā gadījumā pretendents ir atbildīgs par dokumenta atvēršanas un nolasīšanas iespējām.
2.4.3. Sagatavojot piedāvājumu, pretendents ievēro, ka:
2.4.3.1. piedāvājuma dokumenti ir jāsagatavo atsevišķos elektroniskos dokumentos ar standarta biroja programmatūras rīkiem nolasāmā formātā;
2.4.3.2. iesniedzot piedāvājumu, pretendents paraksta piedāvājumu ar EIS piedāvāto elektronisko parakstu. Pieteikumu paraksta pretendenta pārstāvēt tiesīgā persona ar Latvijas Republikas Uzņēmumu reģistrā vai atbilstošā reģistrā ārvalstīs nostiprinātām paraksta tiesībām vai tā pilnvarota persona, pievienojot pārstāvību apliecinošu dokumentu (skenēts dokumenta oriģināls PDF formātā). Ja pretendents ir piegādātāju apvienība, pieteikumu un apliecinājumi jāparaksta katras personas, kas iekļauta piegādātāju apvienībā, pārstāvim ar paraksta tiesībām vai tā pilnvarotai personai;
2.4.3.3. citus dokumentus pretendents pēc saviem ieskatiem ir tiesīgs iesniegt elektroniskā formā, gan parakstot ar EIS piedāvāto elektronisko parakstu, gan parakstot ar drošu elektronisko parakstu.
2.4.4. Iesniedzot piedāvājumu, pretendents pilnībā atzīst visus Iepirkuma nolikumā (tai skaitā tā pielikumos un formās, kuras ir ievietotas Pircēja profilā) ietvertos noteikumus.
2.4.5. Piedāvājums jāsagatavo tā, lai nekādā veidā netiktu apdraudēta EIS e-konkursu apakšsistēmas darbība un nebūtu ierobežota piekļuve piedāvājumā ietvertajai informācijai, tostarp pievienotās datnes nedrīkst būt bojātas, neatbilstoši modificētas vai kļūdaini šifrētas, piedāvājums nedrīkst saturēt datorvīrusus un citas kaitīgas programmatūras vai to ģeneratorus. Ja piedāvājums saturēs kādu no šajā punktā minētajiem riskiem, tas netiks izskatīts.
2.4.6. Piedāvājuma dokumentiem jābūt skaidri salasāmiem, lai izvairītos no jebkādiem pārpratumiem. Vārdiem un skaitļiem jābūt bez iestarpinājumiem, izdzēsumiem vai labojumiem. Ja pastāvēs jebkāda veida pretrunas starp skaitlisko vērtību apzīmējumiem ar vārdiem un skaitļiem, noteicošais būs apzīmējums ar vārdiem. Piedāvājumā iekļautajiem dokumentiem un to noformējumam jāatbilst Dokumentu juridiskā spēka likumam un Ministru kabineta 2005. gada 28. jūnija noteikumiem Nr.473 “Elektronisko dokumentu izstrādāšanas, noformēšanas, glabāšanas un aprites kārtība valsts un pašvaldību iestādēs un kārtība, kādā notiek elektronisko dokumentu aprite starp valsts un pašvaldību iestādēm vai starp šīm iestādēm un fiziskajām un juridiskajām personām”. Ja Pasūtītājam rodas šaubas par iesniegtā dokumenta kopijas autentiskumu, Pasūtītājs var pieprasīt, lai pretendents uzrāda dokumenta oriģinālu vai iesniedz apliecinātu dokumenta kopiju.
2.4.7. Pretendents ir tiesīgs apliecināt visus piedāvājumā esošos atvasinātos dokumentus un tulkojumus, iesniedzot vienu kopēju apliecinājumu, kas attiecas uz visiem atvasinātajiem dokumentiem un tulkojumiem (tai skaitā ņemot vērā arī PIL 38. panta astotās daļas regulējumu).
2.4.8. Piedāvājums jāsagatavo latviešu valodā, atbilstoši Valsts valodas likuma prasībām. Svešvalodā sagatavotiem piedāvājuma dokumentiem jāpievieno apliecināts tulkojums latviešu valodā saskaņā ar Ministru kabineta 2000.gada 22.augusta noteikumiem Nr.291 “Kārtība, kādā apliecināmi dokumentu tulkojumi valsts valodā”. Par dokumentu tulkojuma atbilstību oriģinālam atbild pretendents.
2.4.9. Ja pretendenta ieskatā kāda no piedāvājuma sastāvdaļām ir uzskatāma par komercnoslēpumu, pretendents to norāda savā piedāvājumā. Par komercnoslēpumu nevar tikt atzīta informācija, kas saskaņā ar normatīvajiem aktiem ir vispārpieejama, tai skaitā Iepirkuma nolikumā iekļautā informācija.
2.4.10. Pretendentam ir pilnībā jāsedz piedāvājuma sagatavošanas un iesniegšanas izmaksas.
2.4.11. Iesniegtie piedāvājumi, izņemot, ja pretendents piedāvājumu atsauc vai groza pirms piedāvājuma iesniegšanas termiņa beigām, paliek Pasūtītāja īpašumā.
2.4.12. Pretendents drīkst iesniegt 1 (vienu) piedāvājuma variantu par visu Iepirkuma priekšmetu.
III. PRETENDENTU IZSLĒGŠANAS NOTEIKUMI
3.1. Komisija izslēdz pretendentu no dalības Iepirkumā PIL 42. panta otrās daļas 1., 2., 3., 4., 5., 6., 7., 10., 11., 12., 13. un 14. punktā noteiktajos gadījumos.
3.2. Komisija pārbaudi par pretendentu izslēgšanas gadījumu esamību veic kārtībā, kāda ir noteikta PIL 42. pantā. Atbilstoši PIL Pārejas noteikumu 28. punkta otrajai daļai, Komisija PIL 42. panta otrās daļas 1., 2. un 3. punktā minētos izslēgšanas iemeslus neattiecinās uz personām, kurām Pretendentā ir izšķirošā ietekme uz līdzdalības pamata normatīvo aktu par koncerniem izpratnē, un PIL 42. panta otrās daļas 1., 2. un 11. punktā minētos izslēgšanas iemeslus neattiecinās uz pretendenta patieso labuma guvēju.
3.3. Komisija pārbaudīs, vai pretendents, kuram būtu piešķiramas Līguma slēgšanas tiesības, nav izslēdzams no dalības Iepirkumā atbilstoši Starptautisko un Latvijas Republikas nacionālo sankciju likuma 11.1panta noteikumiem.
3.4. Ja Komisija konstatē, ka pretendents būtu izslēdzams no dalības Iepirkumā, pamatojoties uz PIL 42. panta otrās daļas 1., 4., 5., 6., 7., 10., 11., 12., 13. un 14. punktā minētajiem izslēgšanas iemesliem, tai skaitā saistībā ar PIL 42. panta trešās daļas 1. punktā minēto personu, un nav piemērojami PIL 42. panta ceturtās daļas 2., 3., 4., 5. un 6. punktā noteiktie izņēmumi, Pasūtītājs dod pretendentiem tiesības apliecināt uzticamību PIL 43.pantā noteiktajā kārtībā. Atbilstoši PIL Pārejas noteikumu 28. punkta pirmajai daļai, ja Pretendents būs izslēdzams no Iepirkuma, pamatojoties uz PIL 42. panta otrās daļas 2. punktā noteikto, tas būs tiesīgs nodrošināt uzticamību, izpildot saistības nodokļu (tai skaitā valsts sociālās apdrošināšanas) jomā un iesniedzot Pasūtītājam pierādījumus par saistību izpildi vai arī iesniedzot pierādījumus, ka personai nemaz nebija neizpildītu saistību nodokļu (tai skaitā valsts sociālās apdrošināšanas) jomā. Šajā punktā minēto pierādījumu iesniegšanai Pasūtītājs dos Pretendentam laiku, kas nebūs īsāks par piecām darbdienām.
IV. KVALIFIKĀCIJAS PRASĪBAS UN IESNIEDZAMIE DOKUMENTI
	Nr.
	Prasība
	Iesniedzamais dokuments

	4.1.
	Pretendents ir fiziska vai juridiskā persona, vai šādu personu apvienība jebkurā to kombinācijā, kas attiecīgi piedāvā piegādāt preci un atbilstoši Iepirkuma nolikuma prasībām ir iesniegusi piedāvājumu, lai piedalītos Iepirkumā.
	Pretendenta pieteikums dalībai Iepirkumā saskaņā ar Iepirkuma nolikuma 1. pielikumu.

	4.2.
	Pretendents normatīvajos aktos noteiktajā kārtībā ir  reģistrēts Latvijas Republikas Uzņēmumu reģistra Komercreģistrā vai citā pretendenta saimnieciskai darbībai atbilstošā reģistrā, vai līdzvērtīgā reģistrā ārvalstīs, atbilstoši attiecīgās valsts normatīvo aktu prasībām.
	Par Latvijas Republikā reģistrēta Pretendenta reģistrāciju atbilstoši normatīvo aktu prasībām Komisija pārliecināsies Uzņēmumu reģistra tīmekļvietnē. 

Ārvalstī reģistrētam Pretendentam jāiesniedz attiecīgās valsts kompetentas institūcijas izsniegts dokuments vai tā kopija, kas apliecina, ka Pretendents ir reģistrēts atbilstoši tās valsts normatīvo aktu prasībām. Ja tāda nav (reģistrācijas valsts normatīvais regulējums neparedz reģistrācijas apliecības izdošanu), tad iesniedz informāciju par Pretendenta reģistrācijas numuru un reģistrācijas laiku, kā arī norāda kompetento iestādi reģistrācijas valstī, kas nepieciešamības gadījumā var apliecināt reģistrācijas faktu.

	4.3.
	Pretendenta pārstāvim, kas parakstījis piedāvājuma dokumentus, ir pārstāvības (paraksta) tiesības.
Ja Pretendents ir piegādātāju apvienība un sabiedrības līgumā nav atrunātas pārstāvības tiesības vai nav izsniegta pilnvara, pieteikuma dalībai Iepirkumā oriģināls jāparaksta katras personas, kas iekļauta piegādātāju apvienībā, pārstāvim ar pārstāvības tiesībām.
	Dokuments, kas apliecina Pretendenta pārstāvja, kurš paraksta piedāvājuma dokumentus, pārstāvības (paraksta) tiesības.

	4.4.
	Pretendents var balstīties uz citu personu iespējām, tad, ja šī persona veiks piegādes vai sniegs pakalpojumus, kuru izpildei attiecīgās iespējas ir nepieciešamas, neatkarīgi no savstarpējo attiecību tiesiskā rakstura. 


	Informācija atbilstoši Iepirkuma nolikuma 1. pielikumam. 

Personas, uz kuras iespējām Pretendents balstās, rakstisks apliecinājums par piedalīšanos Iepirkumā, kā arī apliecinājums nodot Pretendenta rīcībā līguma izpildei nepieciešamos resursus gadījumā, ja ar Pretendentu tiek noslēgts Iepirkuma līgums.

	4.5.
	Ja piedāvājumu iesniedz piegādātāju apvienība, piedāvājuma dokumentus paraksta atbilstoši piegādātāju savstarpējās vienošanās nosacījumiem.

Piegādātāju apvienībai 10 (desmit) darba dienu laikā pēc paziņojuma par Iepirkuma līguma slēgšanas tiesību piešķiršanu saņemšanas,  normatīvajos aktos noteiktā kārtībā reģistrēs pilnsabiedrību vai komandītsabiedrību, vai normatīvajos aktos noteiktā kārtībā noslēgs sabiedrības līgumu.
 

	Starp piegādātāju apvienības dalībniekiem noslēgta vienošanās, kas paredz, ka vienošanās ir juridiski saistoša visiem apvienības dalībniekiem. Vienošanās iekļauj šādu informāciju:
· Piegādātāju apvienības dibināšanas mērķis un vienošanās spēkā esamības termiņš;
· Katra apvienības dalībnieka paredzamā Iepirkuma līguma daļa, tiesības un pienākumi;
· Informācija par piegādātāju apvienības vadošo dalībnieku;
· Pilnvarojums dalībniekam vai personai, kura tiesīga rīkoties visu personas apvienības dalībnieku vārdā Iepirkumā.

Ja Pretendents ir LR Uzņēmumu reģistrā  reģistrēta personālsabiedrība, tās biedru vienošanās Pretendentam nav jāiesniedz.

	4.6.
	Pretendents norāda visus apakšuzņēmējus un tiem nododamās Iepirkuma līguma daļas.

Pēc Iepirkuma līguma slēgšanas tiesību piešķiršanas, bet ne vēlāk kā uzsākot Iepirkuma līguma izpildi, Pretendentam būs jāiesniedz Iepirkuma līguma izpildē iesaistīto apakšuzņēmēju saraksts, kurā norāda apakšuzņēmēja nosaukumu, kontaktinformāciju un to pārstāvēttiesīgā persona. Iepirkuma līguma izpildes laikā Pretendentam būs jāpaziņo Pasūtītājam par jebkurām minētās informācijas izmaiņām, kā arī jāpapildina saraksts ar informāciju par apakšuzņēmēju, kas tiek vēlāk iesaistīts Iepirkuma līguma izpildē.
	Apakšuzņēmēju saraksts saskaņā ar Iepirkuma nolikuma 1. pielikumu.

Katra apakšuzņēmēja apliecinājums saskaņā ar  Iepirkuma nolikuma 3. pielikumu.




4.3. Eiropas vienotais iepirkuma procedūras dokuments (nav obligāts pretendentu atlases dokuments):
4.3.1. Pasūtītājs pieņem Eiropas vienoto iepirkuma procedūras dokumentu kā sākotnējo pierādījumu atbilstībai Paziņojumā par līgumu vai Iepirkuma dokumentos noteiktajām pretendentu atlases prasībām.  
4.3.2. Ja pretendents izvēlējies iesniegt Eiropas vienoto iepirkuma procedūras dokumentu, lai apliecinātu, kas tas atbilst šajā nolikumā izvirzītajām pretendentu atlases prasībām, tas iesniedz šo dokumentu, kas ir pieejams aizpildīšanai .doc  formātā   tīmekļvietnē http://espd.eis.gov.lv/filter?lang=lv. Iesniedzot Eiropas vienoto iepirkuma procedūras dokumentu, Pretendents aizpilda tā I, II, III, IV un VI sadaļu.
4.3.3. Piegādātāju apvienība iesniedz atsevišķu Eiropas vienoto iepirkuma procedūras dokumentu par katru tās dalībnieku.
4.3.4. Piegādātājs var Pasūtītājam iesniegt Eiropas vienoto iepirkuma procedūras dokumentu, kas ir bijis iesniegts citā iepirkuma procedūrā, ja apliecina, ka tajā iekļautā informācija ir pareiza.
4.3.5. Pasūtītājam jebkurā iepirkuma stadijā ir tiesības prasīt, lai pretendents iesniedz visus vai daļu no dokumentiem, kas apliecina atbilstību Paziņojumā par līgumu vai Iepirkuma dokumentos noteiktajām pretendentu atlases prasībām. 
4.3.6. Ja pretendents piegādātājs izvēlējies iesniegt Eiropas vienoto iepirkuma procedūras dokumentu, lai apliecinātu, ka tas atbilst Paziņojumā par līgumu vai Iepirkuma dokumentos noteiktajām pretendentu atlases prasībām, tas iesniedz šo dokumentu arī par katru personu, uz kuras iespējām tas balstās, lai apliecinātu, ka tā kvalifikācija atbilst Paziņojumā par līgumu vai Iepirkuma dokumentos noteiktajām prasībām, un par tā norādīto apakšuzņēmēju, kura sniedzamo pakalpojumu vērtība ir vismaz 10000.00 EUR (Desmit tūkstoši euro un 00 centi).
V. PRASĪBAS TEHNISKAJAM UN FINANŠU PIEDĀVĀJUMAM
5.1. Tehniskajam un finanšu piedāvājumam jābūt sagatavotam saskaņā ar tehniskās specifikācijas prasībām Iepirkuma nolikuma 2. pielikumā norādītajā formā un tādā apjomā, lai Komisija varētu izvērtēt piedāvājuma atbilstību visām Iepirkuma nolikumā un tehniskajā specifikācijā noteiktajām prasībām.
5.2. Tehniskajā piedāvājumā jāiekļauj:
informācija par preces ražotāju/modeli, kataloga Nr., preces kataloga kodu (pievienojot attiecīgu tehnisko dokumentāciju, informatīvos materiālus, kur Komisija var pārliecināties par piedāvājuma atbilstību izvirzītajām minimālajām tehniskās specifikācijas prasībām vai norādot interneta vietnes adresi, ja šī dokumentācija ir publiski pieejama);
katras preces apraksts atbilstoši visiem attiecīgajā prasībā noteiktajiem parametriem;
5.3. Finanšu piedāvājumā jāietver visi izdevumi un izmaksas, kas rodas pretendentam, lai pilnīgi un pienācīgā kvalitātē sasniegtu tehniskajā specifikācijā noteikto mērķi un piegādātu tajā noteiktās preces.
VI. PIEDĀVĀJUMU VĒRTĒŠANA
6.1. Komisija veic iesniegto Pretendentu piedāvājumu vērtēšanu slēgtā sēdē, pārbauda piedāvājumu atbilstību visām Iepirkuma nolikumā noteiktajām prasībām un izvēlas piedāvājumu saskaņā ar izraudzīto piedāvājuma izvēles kritēriju - Nolikuma prasībām atbilstošs saimnieciski visizdevīgākais piedāvājums ar viszemāko kopējo cenu.
6.2. Komisija Pretendentu piedāvājumu izvērtēšanu veic šādos posmos (posmu secība var tikt mainīta):
6.2.1. Piedāvājumu noformējuma pārbaude. Komisija izvērtē, vai piedāvājums sagatavots un noformēts atbilstoši Nolikuma II nodaļā noteiktajām prasībām. Pretendenti, kuru piedāvājumi nav noformēti atbilstoši Nolikuma II nodaļā noteiktajām prasībām un kuru neatbilstības ir būtiskas tādā apmērā, ka nav iespējams pilnvērtīgi izvērtēt piedāvājumu, tiek izslēgti no turpmākās dalības iepirkumā.
6.2.2. Tehniskā piedāvājuma atbilstības pārbaude. Komisija veic tehnisko piedāvājumu atbilstības pārbaudi, kuras laikā izvērtē tehnisko piedāvājumu atbilstību Iepirkuma nolikuma 5.1. punktā un 5.2. punktā noteiktajām Pasūtītāja prasībām. Piedāvājuma vērtēšanas gaitā Komisija ir tiesīga pieprasīt, lai tiek izskaidrota Pretendenta tehniskajā piedāvājumā iekļautā informācija. Pasūtītājs noraida piedāvājumu, ja tas neatbilst Iepirkuma nolikuma 5.1. un 5.2. punktā noteiktajām prasībām un šī neatbilstība nav novēršama ar PIL 41. panta astotās daļas kārtībā Pretendenta sniegtu skaidrojumu.
6.2.3. Finanšu piedāvājuma vērtēšana.:
6.2.3.1. Komisija veic pretendenta iesniegtā finanšu piedāvājuma atbilstības pārbaudi Iepirkuma nolikumā noteiktajām prasībām finanšu piedāvājuma sagatavošanai (Iepirkuma nolikuma 5.3. punkts un 2.  pielikums). Ja pretendenta finanšu piedāvājums neatbilst Iepirkuma nolikuma prasībām, Komisija noraida pretendenta piedāvājumu;
6.2.3.2. Komisija piedāvājumu vērtēšanas laikā pārbauda, vai piedāvājumā nav aritmētisku kļūdu. Ja Komisija konstatē šādas kļūdas, tā šīs kļūdas izlabo. Par kļūdu labojumu un laboto piedāvājuma summu Komisija paziņo Pretendentam, kura pieļautās kļūdas labotas. Vērtējot finanšu piedāvājumu, Komisija ņem vērā labojumus;
6.2.3.3. Ja Komisijai Pretendenta piedāvājums šķitīs nepamatoti lēts, tā pieprasīs Pretendentam sniegt skaidrojumu par piedāvāto cenu vai izmaksām, ievērojot PIL 53. pantā noteikto.
6.2.4. [bookmark: _Ref138126827]Pretendentu kvalifikācijas pārbaude.
6.2.4.1. Komisija veic pretendentu kvalifikācijas atbilstības pārbaudi tikai tam Pretendentam, kuram būtu piešķiramas Iepirkuma līguma slēgšanas tiesības. Komisija veic Pretendentu kvalifikācijas pārbaudi, kuras laikā Komisija pārbauda Pretendenta atbilstību Iepirkuma nolikuma IV nodaļā noteiktajām kvalifikācijas prasībām.
6.2.4.2. Pretendenta piedāvājums tiek noraidīts un netiek tālāk vērtēts, ja Komisija konstatē, ka:
6.2.4.2.1. Pretendents neatbilst kādai no Iepirkuma nolikuma IV nodaļā noteiktajām kvalifikācijas prasībām vai nav iesniedzis šo prasību izpildi apliecinošos dokumentus, un šī neatbilstība nav novēršama ar PIL 41. panta sestās daļas kārtībā Pretendenta sniegtu papildu informāciju vai dokumentiem;
6.2.4.2.2. [bookmark: _Ref138126851]Pretendents iesniedzis nepatiesu informāciju savas kvalifikācijas novērtēšanai vai vispār nav iesniedzis pieprasīto informāciju, tajā skaitā nav sniedzis Komisijas pieprasīto precizējošo informāciju Komisijas noteiktajā termiņā, ievērojot PIL 41. panta septīto daļu.
6.2.5. Piedāvājuma izvēle.
6.2.5.1. [bookmark: _Toc42401997]Komisija Pretendentu iesniegtos piedāvājumus vērtē, ņemot vērā šādu piedāvājuma izvēles kritēriju – Iepirkuma nolikuma prasībām atbilstošs saimnieciski visizdevīgākais piedāvājums, kuru nosaka ņemot vērā zemāko cenu, saskaņā ar Iepirkuma nolikuma 6.1. punktā noteikto piedāvājumu izvērtēšanas kritēriju.
6.2.5.2. Ja Komisija, pirms pieņem lēmumu par Iepirkuma līguma slēgšanu piešķiršanu, konstatē, ka divu vai vairāku pretendentu piedāvājumi, atbilstoši izraudzītajam piedāvājuma izvēles kritērijam, ir vienādi, tad Komisija izvēlas piedāvājumu, kura uzņēmumā ir izstrādāta ilgtspējīgas attīstības stratēģija, kura iekļauj sociāli atbildīgu uzņēmuma politiku (piemēram, ietekmes uz vidi mazināšanas principu ievērošanu, sociālo atbildību pret darbiniekiem, dzimuma līdztiesības ievērošanu, drošu un veselībai nekaitīgu darba apstākļu nodrošināšanu). Ja arī pēc šī kritērija nebūs iespējams noteikt uzvarētāju, tad Iepirkuma uzvarētājs būs pretendents, kura Tehniskā specifikācija/Tehniskajā piedāvājumā un finanšu piedāvājumā 1. pozīcijā “K tipa termopāris (K-type Thermocouple)” piedāvātā cena būs vismazākā. Ja piedāvātās cenas finanšu piedāvājumā būs vienādas, tad tiks veikta izloze starp pretendentiem.
6.2.5.3. Komisija pārbauda, vai Pretendents, kuram būtu piešķiramas līguma slēgšanas tiesības Iepirkumā, nav izslēdzams no dalības Iepirkumā atbilstoši Starptautisko un Latvijas Republikas nacionālo sankciju likuma 11.1 panta noteikumiem.
6.2.5.4. Komisija pārbauda, vai Pretendents, kuram būtu piešķiramas līguma slēgšanas tiesības Iepirkumā, nav izslēdzams no dalības Iepirkumā atbilstoši Iepirkuma nolikuma III nodaļā noteiktajiem Pretendentu izslēgšanas noteikumiem.
6.2.6. Komisija par uzvarētāju Iepirkumā atzīst Pretendentu, kurš izraudzīts atbilstoši Iepirkuma nolikumā noteiktajām prasībām un kritērijiem un nav izslēdzams no dalības Iepirkumā saskaņā ar Iepirkuma nolikuma III nodaļā noteikto un atbilstoši Starptautisko un Latvijas Republikas nacionālo sankciju likuma 11.1 panta noteikumiem.
VII. APAKŠUZŅĒMĒJU UN PERSONĀLA NOMAIŅA
7.1. Iepirkuma procedūrā izraudzītais Pretendents nav tiesīgs bez saskaņošanas ar Pasūtītāju veikt piedāvājumā norādītā personāla un apakšuzņēmēju nomaiņu un iesaistīt papildu apakšuzņēmējus Iepirkuma līguma izpildē. Pasūtītājs var prasīt personāla un apakšuzņēmēja viedokli par nomaiņas iemesliem. Iepirkuma procedūrā izraudzītajam Pretendentam ir pienākums saskaņot ar Pasūtītāju papildu personāla iesaistīšanu Iepirkuma līguma izpildē.
7.2. Pasūtītājs nepiekrīt piedāvājumā norādītā apakšuzņēmēja nomaiņai, ja pastāv kāds no šādiem nosacījumiem:
7.2.1. piedāvātais apakšuzņēmējs neatbilst Iepirkuma procedūras dokumentos apakšuzņēmējiem izvirzītajām prasībām;
7.2.2. tiek nomainīts apakšuzņēmējs, uz kura iespējām iepirkuma procedūrā izraudzītais pretendents balstījies, lai apliecinātu savas kvalifikācijas atbilstību paziņojumā par līgumu un iepirkuma procedūras dokumentos noteiktajām prasībām, un piedāvātajam apakšuzņēmējam nav vismaz tādas pašas kvalifikācijas, uz kādu iepirkuma procedūrā izraudzītais pretendents atsaucies, apliecinot savu atbilstību iepirkuma procedūrā noteiktajām prasībām, vai tas atbilst PIL 42. panta otrajā daļā minētajiem pretendentu izslēgšanas gadījumiem;
7.2.3. piedāvātais apakšuzņēmējs, kura sniedzamo pakalpojumu vērtība ir vismaz 10`000 euro, atbilst PIL 42. panta otrajā daļā minētajiem pretendentu izslēgšanas gadījumiem;
7.2.4. apakšuzņēmēja maiņas rezultātā tiktu izdarīti tādi grozījumi izraudzītā Pretendenta piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši Iepirkuma dokumentos noteiktajiem piedāvājuma izvērtēšanas kritērijiem.
7.3. [bookmark: _Hlk125405899]Pārbaudot jaunā apakšuzņēmēja atbilstību, pasūtītājs piemēro PIL 42. panta noteikumus un izslēgšanas iemeslu pārbaudi veic tajā datumā, kad pasūtītājs lemj par atļaujas sniegšanu piegādātājam nomainīt apakšuzņēmēju vai piesaistīt jaunu apakšuzņēmēju līguma izpildes nodrošināšanai. PIL 42. panta ceturtās daļas 2., 3. un 4. punktā minētos termiņus skaita no dienas, kad lūgums par apakšuzņēmēja nomaiņu iesniegts pasūtītājam.
7.4. [bookmark: _Hlk125405995]Pasūtītājs pieņem lēmumu atļaut vai atteikt Iepirkumā izraudzītā Pretendenta personāla vai apakšuzņēmēju nomaiņu vai jaunu apakšuzņēmēju iesaistīšanu Iepirkuma līguma izpildē iespējami īsā laikā, bet ne vēlāk kā piecu darbdienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai saskaņā ar PIL 62. panta noteikumiem.
VIII. IEPIRKUMA LĪGUMS
8.1. Komisija lēmumu par Iepirkuma rezultātiem paziņo visiem Pretendentiem rakstiski 3 (trīs) darba dienu laikā pēc tam, kad Komisija pieņēmusi lēmumu slēgt Iepirkuma līgumu, izbeigt vai pārtraukt Iepirkumu.
8.2. Pasūtītājs slēdz Iepirkuma līgumu ar Komisijas izraudzīto Pretendentu, kurš iesniedzis Iepirkuma nolikuma prasībām atbilstošu piedāvājumu, atbilstoši PIL 60. pantā noteiktajam.
8.3. Iepirkuma līguma projekts ir iekļauts Iepirkuma nolikuma 4. pielikumā. Iesniedzot piedāvājumu, Pretendents piekrīt visiem Iepirkuma līguma noteikumiem un apņemas tos pildīt.
8.4. Ja izraudzītais Pretendents atsakās slēgt Iepirkuma līgumu ar Pasūtītāju, Komisija pieņem lēmumu slēgt Iepirkuma līgumu ar Pretendentu, kura iesniegtais piedāvājums ir nākamais saimnieciski visizdevīgākais, vai pārtraukt Iepirkumu, neizvēloties nevienu piedāvājumu. Ja pieņemts lēmums slēgt Iepirkuma līgumu ar nākamo Pretendentu, kura piedāvājums ir nākamais saimnieciski visizdevīgākais, bet tas atsakās Iepirkuma līgumu slēgt, Komisija pieņem lēmumu pārtraukt Iepirkumu, neizvēloties nevienu piedāvājumu.
8.5. Pasūtītājs veic Iepirkuma līguma grozījumus atbilstoši PIL 60. un 61. pantā  noteiktajam.
IX. NOLIKUMA PIELIKUMI
1. pielikums – Pretendenta pieteikums dalībai Iepirkumā;
2. pielikums – Tehniskā specifikācija/Tehniskais piedāvājums un finanšu piedāvājums;
3. pielikums – Apakšuzņēmēja apliecinājums (forma);
4. pielikums – Līgums (projekts).

